Mbetet e hapur mundësia për takim me Kim Jong Un
Shtëpia e Bardhë është sërish optimiste pas një reagimi pajtues nga Koreja e Veriut.
Nuk është e qartë nëse do të zhvillohet takimi i planifikuar mes udhëheqësit koreanoverior Kim Jong Un dhe Presidentit amerikan Donald Trump. Zyrtarë të lartë të Shtëpisë së Bardhë u shprehën me optimizëm se mund të jetë ringjallur mundësia për bisedime pas një përgjigje të papritur të Koresë së Veriut. Presidenti amerikan Donald Trump ndryshoi tonin dje në mëngjes, vetëm 24 orë pasi kishte njoftuar tërheqjen nga bisedimet me Korenë e Veriut. , tha Presidenti Donald Trump. Presidenti Trump e anulloi papritur takimin pas një deklarate të Phenianit me kërcënime për një luftë bërthamore. Vendimi befasoi edhe aleatët. Presidenti i Koresë së Jugut, Moon Jae-In, u shpreh se ndjehej i hutuar. Sidoqoftë, përgjigja paqtuese e Phenianit qartësoi se janë ende të hapur për bisedime. Kjo ngjalli optimizëm në Uashington dhe Presidenti Trump sinjalizoi se marrje-dhëniet janë pjesë e një strategjie. Megjithatë, analistët thonë se për t’i shpëtuar negociatat duhet ta marrin drejtimin diplomatët. , thotë Daryl Kimball, i Shoqatës së Kontrollit të Armëve. Eksperti i kontrollit të armëve, James McKeon, shton se duhet të ndryshojë edhe retorika. , thotë zoti McKeon. Ndërkohë që mbeten vetëm pak ditë deri më datën 12 qershor, kur është planifikuar zhvillimi i samitit, nuk është ende e qartë nëse do të zhvillohet apo jo ky takim i parë historik mes një Presidenti amerikan dhe një udhëheqësi të Koresë së Veriut.